laion/Wikipedia-Exotic huggingface dataset:
המנון לאומי

המנון לאומי הוא שיר או לחן מוזיקלי שמעלה על נס את ההיסטוריה, המסורת, השאיפות הלאומיות והמאבקים של בני עם מסוים, ומוכר כשיר הלאומי על ידי שלטונות המדינה. לעיתים אין להמנון הלאומי מעמד רשמי אך הוא מקובל כהמנון על ידי אזרחי המדינה. מקור המילה "המנון" במילה היוונית Hymnos שפירושה "שיר שבח". בשנות היצירה של מדינות הלאום במאות ה-19 וה-20, אימצו רוב הלאומים המנון עם הכרזתם על ריבונות לאומית. בהמנון הלאומי נהוג לפתוח או לחתום אירועים ממלכתיים, אירועים צבאיים וכן אירועי ספורט. מטבעו, ההמנון הלאומי צריך להיות קצר. האורך הממוצע של המנון לאומי הוא כדקה. סגנונם של רוב ההמנונים הלאומיים הוא שיר לכת או מזמור. קומץ מדינות בחרו בתרועת חצוצרה כהמנונן הלאומי. הקולוניאליזם האירופאי השפיע על המושבות שמעבר לים, ולכן גם מדינות באפריקה, אסיה ואמריקה הלטינית אימצו המנונים בסגנון מוזיקלי אירופאי. ההמנון הלאומי העתיק ביותר הוא ככל הנראה המנון הולנד "Het Wilhelmus" (הולנדית: שירו של וילהלמוס), שנכתב בין השנים 1568 ו-1572 במהלך מלחמת שמונים השנים והוכרז באופן רשמי כהמנון הלאומי ב-1932. מילותיו של ההמנון הלאומי היפני אף עתיקות יותר, אולם הלחן המוזיקלי נוסף רק בראשית המאה ה-20, והשיר לא נחשב להמנון לאומי רשמי עד 1999. המנון הופך להמנון לאומי של מדינה על פי חוקת המדינה (כמו בצרפת), באמצעות הוראת חוק (כמו בארצות הברית), או בכוח המסורת בלבד (כמו במקרה של בריטניה). שינויים דרמטיים במשטר או אירועים דרמטיים אחרים מובילים לעיתים לשינוי ההמנון הלאומי. כך למשל, שונה המנון רוסיה חמש פעמים מאז 1833. רשימה של המנונים לאומיים המנון לאומי, באתר אנציקלופדיה בריטניקה (באנגלית) אתר national-anthems.net
RTFM

RTFM הם ראשי תיבות באנגלית של המשפט "Read The Fucking Manual" (בתרגום לעברית: "קרא את המדריך המזוין"), הקורא למשתמש לקרוא את חוברת ההדרכה המצורפת לרוב למוצר. על מנת להימנע משימוש במילה Fucking הנחשבת לגסה הוצעו לביטוי מספר חלופות אפשריות: "Read The Flipping Manual",‏ "Read The Flaming Manual" או "Read The Freakin' Manual". הביטוי RTFM משמש בקבוצות דיון לתמיכה טכנית כתשובה קצרה למשתמשים השואלים שאלה שהתשובה עליה כתובה (לכאורה) בבירור במדריך למשתמש. הראשונים שהשתמשו במונח הזה היו חיילי ארצות הברית בשנות הארבעים של המאה העשרים, לאחר שהצבא החל להפיק מדריכי הפעלה (Field Manuals) למשימות שגרתיות. לאחר מכן נקשר הביטוי לתעשיית המחשבים. "תסמונת" RTFM היא התופעה שבה אנשים שנעזרים במכשירים שונים (ובמיוחד במחשבים) אינם טורחים כלל או כמעט בכלל לקרוא את ההוראות במדריך למשתמש. תופעה זו גורמת נזקים כספיים משמעותיים לחברות המייצרות ובמיוחד לחברות התוכנה, שנאלצות לתת תמיכה לנושאים המופיעים במערכת העזרה. ברוב המקרים תוצאות ההתעלמות מההוראות הן כספיות (הן עבור הלקוח שביזבז את זמנו והן עבור מרכז התמיכה) ונפשיות (בעיקר לחץ נפשי) בלבד, אולם במקרים חמורים עלולים להיגרם נזקים של ממש, במיוחד במקרים בהן ההוראות האמורות הן הוראות בטיחות שאי יישומן עלול להוביל לפגיעה בגוף או ברכוש. במקרים אחרים (למשל בהפרת זכויות יוצרים של אתרים באינטרנט) התופעה עשויה להוביל לעבירות פליליות. סלנג באינטרנט מדיה וקבצים בנושא RTFM בוויקישיתוף What is 'RTFM'? What Does RTFM Mean?, Lifewire
בוסניה והרצגובינה במשחקים האולימפיים

בוסניה והרצגובינה משתתפת במשחקים האולימפיים מאז אולימפיאדת ברצלונה (1992). עד אז, הייתה בוסניה והרצגובינה חלק מיוגוסלביה, והספורטאים הבוסנים התחרו במסגרת המשלחת היוגוסלבית. היא משתתפת גם באולימפיאדות החורף, החל מאולימפיאדת לילהאמר (1994). בוסניה והרצגובינה לא אירחה מעולם את המשחקים האולימפיים כמדינה עצמאית, ואולם בהיותה חלק מיוגוסלביה, נערכה אולימפיאדת החורף של 1984 בבירתה, סרייבו. עד כה, הספורטאים הבוסנים שהשתתפו באולימפיאדות טרם זכו במדליות. ההישגים הגבוהים ביותר נרשמו בענף הקליעה. מיריאנה חורבט דורגה שמינית בירי ברובה אוויר באולימפיאדת ברצלונה, והקלע נדז'אד פזלייה דורג שישי בתחרות זו באולימפיאדת סידני (2000). יוגוסלביה במשחקים האולימפיים בוסניה והרצגובינה במשחקים הפאראלימפיים בוסניה והרצגובינה במשחקים האולימפיים לנוער מדיה וקבצים בנושא בוסניה והרצגובינה במשחקים האולימפיים בוויקישיתוף אתר הוועד האולימפי של בוסניה והרצגובינה (בסרבו-קרואטית)
פיג'ו 306

פיג'ו 306 (בצרפתית: Peugeot 306) היא מכונית משפחתית קטנה שיוצרה בין השנים 1993–2002 על ידי החברה הצרפתית פיג'ו. כמקובל בחברה, מרכב המכונית מבוסס על סיטרואן ZX שהוצגה ב-1991 ועיצובה שונה. פיג'ו 306 החליפה את הפיג'ו 309. פיג'ו 306 הוצגה לראשונה בשנת 1992 אולם שווקה החל רק בשנת 1993 בתצורת האצ'בק 3 או 5 דלתות. גרסאות הסדאן, סטיישן, וקבריולה הוצגו אחר כך. באוסטרליה הדגם נקרא פיג'ו N3 והוצג בשנת 1994. מדיה וקבצים בנושא פיג'ו 306 בוויקישיתוף . ערך זה הוא קצרמר בנושא כלי רכב. אתם מוזמנים לתרום לוויקיפדיה ולהרחיב אותו.
סיאס

האם התכוונתם ל... יוסי סיאס – קריין ומגיש תוכניות רדיו ישראלי עמנואל-ז'וזף סיאייס – הוגה דעות צרפתי סייס – האדם האחראי לטיפול בסוסים סיס (פירושונים)
שוברת שתיקה

שוברת שתיקה הוא האלבום השלישי של הזמרת מאיה בוסקילה. האלבום יצא לאור ב-11 בספטמבר 2008. את האלבום הפיק מוזיקלית לואי להב, שעיבד את רוב השירים בשיתוף עדי גולדשטיין ונאור דיין. לראשונה, בוסקילה היא זו שהייתה אחראית לרוב הטקסטים והלחנים באלבום. בנוסף, גם טל שגב, יעקב למאי, דנה לפידות, יהודה פוליקר, אלי מורנו ודור דניאל היו אחראים לחלק מהמילים והלחנים של השירים. על כל העיבודים היו אחראים נאור דיין ועדי גולדשטיין. קדמו ליציאת האלבום, הסינגלים "שוברת שתיקה", שיצא במאי, "לנשום" שיצא ביולי ו"שלום" שיצא באוגוסט. לאחר צאת האלבום, יצא הסינגל הרביעי "רכבת אקספרס" בחודש נובמבר. נכון לדצמבר 2008, האלבום מכר למעלה מ-15,000 עותקים. האלבום הגיע למעמד זהב. באפריל 2024, בראיון שביצעה לקראת אלבומה החמישי, ציינה בוסקילה ש״שוברת שתיקה״ הוא האלבום האהוב עליה ביותר. גיטרות, בס ומעבד: נאור דיין קלידים, תכנות, מעבד: עדי גולדשטיין בס: דני בושקניץ תופים: רוני הוד "שוברת שתיקה" (בימוי: יוני מרדכי) "שלום" (בימוי: יוני מרדכי) מילים לשירים של מאיה בוסקילה, באתר "שירונט" אסף נבו, שביל הבריחה, 15 בספטמבר 2008, MOOMA טל פרי, ‏השמועות על מותו היו מוקדמות, באתר ‏מאקו‏, 4 בדצמבר 2008
אגם חנרל קאררה

אגם חנרל קאררה (כפי שהוא מכונה בצ'ילה; בספרדית: Lago General Carrera) או אגם בואנוס איירס (כפי שהוא מכונה בארגנטינה; בספרדית: Lago Buenos Aires) הוא אגם בפטגוניה, בגבול צ'ילה וארגנטינה, שמקורו בקרחונים קדומים. שטחו של האגם 1,850 קמ"ר, מהם 970 קמ"ר במחוז אייסן הצ'יליאני ו-880 קמ"ר בפרובינציית סנטה קרוס הארגנטינאית. האגם הוא הגדול ביותר בצ'ילה והרביעי בגודלו בארגנטינה. האגם מתנקז דרך נהר בייקר לאוקיינוס השקט, ואולם בשנים גשומות זורם ממנו נחל פניקס צ'יקו לנהר דֶסֶאָדוֹ, הנשפך לאוקיינוס האטלנטי. הוא ממוקם באזור נמוך יחסית (217 מ' מעל פני הים), ומוקף בהרי האנדים. לגדות האגם מספר יישובים קטנים. בצד הצ'יליאני מצויים פוארטו איבָּאנְיֶיס, ריו טרנקילו וצ'ילה צ'יקו (היישוב הגדול ביותר, ובו כ-3,000 תושבים), ובצד הארגנטינאי לוס אנטיגואוס. תושבי האזור מתפרנסים בעיקר מגידול כבשים, מתיירות ומדייג של דגי טרוטה וסלמון. בסמוך לקצהו המזרחי של האגם עובר כביש 40 הארגנטינאי, ולאורך גדתו המערבית עוברת הקארטרה אאוסטרל הצ'יליאנית. אגם חנרל קאררה אגם חנרל קאררה לגונה ורדה, בסמוך לאגם חנרל קאררה
פרבלי

פרבלי (ביוונית: Πρέβελη) הוא מנזר השוכן לחופי דרום כרתים. את המנזר בנו לצורכי התגוננות על הר המשקיף אל הים התיכון. על פי התאריך החרוט על פעמונו של המנזר, משערים כי המנזר הוקם בפעם הראשונה בשנת 1594. במנזר יש שני מתחמי מבנים עיקריים, המנזר התחתון, שנהרס בזמן הכיבוש הטורקי, הקרוי לזכרו של יוחנן המטביל והקומפלקס החדש שנבנה החל במאה ה-17 הקרוי לזכרו של יוחנן כותב הבשורה. במלחמת העולם השנייה, במסגרת הקרב על כרתים, לאחר כיבוש האי על ידי הגרמנים, הצליחו חיילים מבעלות הברית שנותרו באי ליצור קשר עם המפקדה במצרים. ביצירת התקשורת הראשונית נסתייעו בעלות הברית במנזר בפרבלי שבחופו הדרומי של האי, שממנו אותתו באורות לספינות בריטיות. ביולי 1941 פונו 79 חיילים אוסטרלים וניו זילנדים שהסתתרו במנזר באמצעות צוללת ללוב. למרגלות המנזר יש חוף ים שנחל חוצה אותו, במהלך השנים הנחל הביא איתו סחף שיצר חוף חולי רחב. לאורך הנחל יש מטעי דקלים. מדיה וקבצים בנושא פרבלי בוויקישיתוף אתר האינטרנט הרשמי של פרבלי אתר המנזר מנזר פרבלי באתר נופש ברשת(הקישור אינו פעיל)
ווטס

האם התכוונתם ל... אלן ווטס (1915 - 1973) - פילוסוף, סופר ומרצה על זן, תאולוגיה ותרבות המזרח נעמי ווטס – שחקנית קולנוע אוסטרלית צ'ארלי ווטס – מתופף להקת הרולינג סטונז ווטסון
תאודור פונטאנה

תיאודור פונטאנה (גרמנית: Theodor Fontane‏; 30 בדצמבר 1819 - 20 בספטמבר 1898) היה סופר ומשורר גרמני מהזרם הריאליסטי. תיאודור פונטאנה נולד בנוֹירוּפּין שבפרוסיה. אביו היה רוקח, ובשנת 1836 התחיל לעבוד אף הוא כשוליה של רוקחים. הוא המשיך את לימודיו בלייפציג, ומשרתו הראשונה כרוקח הייתה בדרזדן. בגיל 20 החל לכתוב שירים, בעיקר בלאדות ורומאנסות על נושאים היסטוריים. הוא גם פרסם מאמרים פוליטיים בעיתונות. ב־1849 נטש את הרוקחות והחליט להתפרנס מכתיבה עיתונאית. הספרים הראשונים שהנחילו לו פרסום היו קובצי שירה שיצאו לאור ב־1850 : קובץ בלדות "גברים וגיבורים, שמונה שירים פרוסיים" שנכתבו בהשראה סקוטית, ומחזור רומנסות, "על אודות רוזאמונדה היפה". הוא נשלח ללונדון ככתב של העיתונות הפרוסית, והתגורר שם מ־1855 עד 1859, ב־1859 חזר לברלין. אחרי כן היה כתב צבאי במלחמות שניהלה פרוסיה נגד שכנותיה בשנים 1864, 1866, ו־1870-1871. במלחמה האחרונה, מלחמת פרוסיה צרפת, נפל פונטאנה בשבי הצרפתי בשעה שסייר בשדה המערכה. הוא היה במאסר שלושה חודשים, ושוחרר הודות להתערבותו של ביסמרק עצמו. בשנים 1862 עד 1882 פרסם רשמי מסעות שערך לאורכה ולרחבה של מולדתו, בארבעה כרכי "נדודים על פני מארק ברנדנבורג", וכן ראו אור שלושה ספרים בנושאים צבאיים. למרות שפונטאנה ידוע בעיקר בזכות הרומאנים שלו, הוא התחיל לכתוב רומנים רק בשני העשורים האחרונים של חייו. ב־1878 יצא לאור הרומן הראשון פרי עטו "לפני הסערה", רומן היסטורי שנכתב בסגנונו של סר וולטר סקוט. הוא היה סופר פורה ופרסם ספר כמעט כל שנה. הרומנים והנובלות שלו נחשבים עד היום לפיסגת הפרוזה הגרמנית הריאליסטית במאה ה־19. הרומן אפי בריסט, שיצא לאור ב־1894, הוא אחד הרומנים הידועים ביותר בשפה הגרמנית. הוא עוסק בבגידה של אישה צעירה הנשואה לגבר מבוגר ממנה, והטרגדיה הנובעת מכך. מקומו של הרומן לצד "אנה קארנינה" ו"מאדאם בובארי", המציגים את הנישואים במאה ה־19 מנקודת מבטה של האישה. הספר תורגם לעברית על ידי נילי מירסקי, ויצא לאור בהוצאת עם עובד (1981). לפני הסערה (1878) L'adultera‏ (1882) תעיות וטעיות (1887) ללא תקנה (Unwierderbringlich, 1892) הגברת ג'ני טרייבל (1892) השטכלין (1898) סטינה: רומן [1890], תורגם לעברית בידי חיים תרסי, תל אביב: הקורא, [תשי"-]. אפי בריסט [1894] (תרגמה מגרמנית והוסיפה אחרית-דבר והערות: נילי מירסקי), תל אביב: עם עובד, תשמ"א-1981. ללא תקנה [1892], תרגם מגרמנית: רועי כנען, ירושלים, הוצאת אפרוח, 2021. השטכלין [1898], תרגם מגרמנית: רועי כנען, ירושלים, הוצאת אפרוח, 2024. גל אורן, שברים במראה: שבר ומשבר בספרות האירופית המודרנית, הוצאת הקיבוץ המאוחד, 2014 (הפרק העוסק בפונטאנה). עמוס עוז, "'התקדמותו הלא מוחשת של הצל' (על פתיחת הרומן "אפי בריסט" מאת תיאודור פונטאנה)", מתחילים סיפור, הוצאת כתר, 1996. מדיה וקבצים בנושא תאודור פונטאנה בוויקישיתוף תאודור פונטאנה, ברשת החברתית Goodreads תאודור פונטאנה, באתר אנציקלופדיה בריטניקה (באנגלית) כתבי תאודור פונטאנה בפרויקט גוטנברג (באנגלית) תאודור פונטאנה, באתר "Find a Grave" (באנגלית) תאודור פונטנה, דף שער בספרייה הלאומית אלי שאלתיאל, דיוקנה של חברה, דבר, 22 בינואר 1982 יותם ראובני, אפי הקטנה והמסכנה, מעריב, 30 באוקטובר 1981
פלמינג

האם התכוונתם ל... אישים: איאן פלמינג – סופר בריטי (1908 - 1964) אלכסנדר פלמינג – רופא ומדען סקוטי (1881 - 1955) ג'ון פלמינג – ממציא הדיודה ג'ייסון פלמינג – שחקן אנגלי ויקטור פלמינג – במאי קולנוע אמריקאי (1889 - 1949) מרג'ורי פלמינג – ילדה סקוטית שנפטרה בגיל שמונה. יומנים שכתבה הקנו לה פרסום לאחר מותה קלאס פלמינג – אדמירל שוודי ממוצא פיני (1592 - 1644) רונדה פלמינג – שחקנית קולנוע וטלוויזיה אמריקאית רנה פלמינג – זמרת סופרן אמריקאית אחר: בית אלכסנדר פלמינג – בניין מגורים ברובע סאת'ק בלונדון
האריס

האריס (Harris או Harries) הוא שם משפחה שמקורו באנגלית ונגזר מהשם הפרטי הארי. האם התכוונתם ל... אישים: אמילו האריס – זמרת ומוזיקאית אמריקנית אנתוני צ'ארלס האריס – היה אספן עתיקות ופפירוסים בריטי. בין אוספיו פפירוס האריס א ארתור האריס – ראש פיקוד המפציצים הבריטי בימי מלחמת העולם השנייה בארי האריס – פסנתרן אמריקאי דני האריס – אתלט אמריקאי הארי האריס – אדמירל בצי האמריקאי טוביאס האריס – כדורסלן אמריקאי טום ריס האריס – שחקן קולנוע וטלוויזיה וולשי מל האריס – שחקנית קולנוע וטלוויזיה אמריקאית מרווין האריס – אנתרופולוג אמריקאי ניל פטריק האריס – שחקן קולנוע וטלוויזיה אמריקאי סטיב האריס (מוזיקאי) – בסיסט, מייסדה ומנהיגה של להקת ההבי מטאל איירון מיידן סטיב האריס (שחקן) – שחקן קולנוע אפרו-אמריקאי סם האריס – הוגה דעות וכותב אמריקאי סמנתה האריס – מנחת טלוויזיה אמריקאית פיל האריס – זמר, פזמונאי, מוזיקאי ג'אז, קומיקאי רדיו ומדבב אמריקאי קמלה האריס – משפטנית ופוליטיקאית אמריקאית רוברט האריס – עיתונאי, כתב טלוויזיה וסופר אנגלי ריצ'רד האריס – שחקן קולנוע, זמר ופזמונאי אירי סוזן האריס – תסריטאית ומפיקה אמריקאית, יוצרת הסדרה "בנות המזל" שון האריס – שחקן אנגלי תומאס האריס – סופר אמריקאי אחר: פסק דין זלמן נגד סימונס-האריס – פסק דין אמריקאי שקבע כי מדיניות שוברים למימון חינוך לילדים לפי בחירת ההורים היא חוקתית האריס (אי) – אי בהברידיים החיצוניים, סקוטלנד האריס (חברה) – חברת תעשייה ביטחונית אמריקאית האריסון
ענף זית (סמל מנדטורי)

ענף זית הוא סמל אשר שימש את שלטונות המנדט הבריטי כסימן רשמי בארץ ישראל בהזדמנויות שונות. הסמל שימש לייצוג כוחות הצבא הבריטי שגויסו בארץ ישראל, וכמו כן, הופיע על גבי מטבעות מנדטוריים ועל חלק מהבולים שהופקו בתקופת המנדט. ישנן מספר סברות הנוגעות לסיבת הבחירה בענף-הזית כסמל של ארץ ישראל המנדטורית. מקובל להעריך כי במסגרת ניסיונו של ממשל המנדט להימנע משימוש בסמלים דתיים, נבחר ענף הזית כסמל אוניברסלי לשלום. כמו כן, ייתכן כי הסמל נבחר מכיוון שהזית הוא עץ נפוץ בגאוגרפיה הארץ-ישראלית. הסמל מציג ענף עלי זית הניצב בצורה אנכית. ישנם הבדלים גרפיים קלים בין הופעות שונות של הסמל: כמות העלים: במרבית המקרים, הסמל כולל שבעה עלי זית: שלושה לכל כיוון ואחד לגובה. בחלק מהמקרים, הסמל כולל ענף זית בעל חמישה עלים בלבד: שניים לכל כיוון ואחד לגובה. זיתים: במרבית המקרים, הסמל כולל ארבעה עד שישה זיתים המופיעים בין החוטר לעלים. בחלק מהמקרים, אין זיתים בסמל. קרקע: לעיתים נראה הענף נעוץ בקרקע, ולעיתים הענף עומד בפני עצמו. מוכרים מספר שימושים בסמל ענף הזית בתקופת המנדט הבריטי בארץ-ישראל: השימוש הבולט והנפוץ ביותר בסמל ענף הזית בתקופת המנדט הוא במטבעות התקופה. המטבעות בעריכים 1, 2, 50 ו-100 מיל כללו באופן בולט את הסמל, אשר תפס את מרבית שטח הפנים של אחד מצדי המטבע. המטבעות בעריכים 1, 2 ו-100 מיל עשו שימוש בסמל ובו שבעה עלי זית, זאת בניגוד למטבע 50 מיל אשר עליו הוטבע באופן חריג למדי סמל ענף הזית הכולל 4 עלים בלבד (ללא עלה ניצב בראש הענף). סמל ענף הזית הופיע גם על שטרות הכסף של התקופה, בתור סימן המים שהוטבע על השטרות. הביטוי "עץ או פלי" הנהוג בישראל בעת הטלת מטבע מקורו במטבעות תקופת המנדט, כאשר "עץ" הוא צדו של המטבע הנושא את סמל ענף הזית בזמן ש"פלי" הוא צדו של המטבע בו מופיע השם "פלשתינה". סמל ענף הזית היה בשימוש גם בחלק מבולי המס אשר שימשו את המשטר הבריטי בארץ-ישראל. בולי תשלום (לרוב, מיסוי מכס) כללו את סמל ענף הזית הכולל חמישה עלים. מצבות חללי האימפריה הבריטית בבתי עלמין צבאיים סומנו בסימן ייחודי המאפיין את הקולוניה הבריטית ממנה הגיעו. חללים מקרב מתנדבי ארץ-ישראל אשר שירתו בצבא הבריטי נקברו תחת סמל ענף הזית (חיילי הבריגדה היהודית והרגימנט הארץ ישראלי). סמל ענף הזית מופיע גם על גבי סיכות אשר שימשו את חיילי הבריגדה היהודית. יחד עם זאת, לא ידוע אם סיכות אלו יוצרו באופן רשמי על ידי שלטונות המנדט והצבא הבריטי או שהיו תוצר של יוזמה פרטית של לוחמי הבריגדה. בפסקה זו אין מקורות ביבליוגרפיים כלל, לא ברור על מה מסתמך הכתוב בה וייתכן שמדובר במחקר מקורי. אנא שקלו לשפר את אמינות הפסקה באמצעות הבאת מקורות לדברים ושילובם בגוף הפסקה בצורת קישורים חיצוניים והערות שוליים. לאחר סיום המנדט הבריטי בארץ ישראל המשיך ענף הזית להופיע באותות ובסמלים שונים של מדינת ישראל. דוגמה בולטת לכך היא השימוש בזוג ענפי זית אנכיים בסמל מדינת ישראל (משני צדי המנורה).[דרוש מקור: לכך שסמל המדינה הושפע מהסמל המנדטורי] כמו כן, ענף הזית מופיע בסמלים, אותות ודרגות קצונה בצבא הגנה לישראל. סמל צבא הגנה לישראל ההגנה יעקב משורר, הצד השלישי של המטבע, ירושלים: הוצאת יד יצחק בן-צבי, תשס"ו 2006, עמ' 84.
דפו

האם התכוונתם ל... דפו (רכבת) – דיור רכבות בעיקר מסוף יום העבודה ועד תחילת היום הבא אז ניתן לבצע עבודות תחזוקה ברכבת ג'רמיין דפו – כדורגלן אנגלי, חלוץ טוטנהאם הוטספר דזירה דפו (1885 - 1960) - מנצח וכנר בלגי דניאל דפו (1660 - 1731) - סופר ועיתונאי אנגלי וילם דפו – שחקן קולנוע אמריקאי
חוק הקירור של ניוטון

חוק הקירור של ניוטון הוא חוק פיזיקלי המתאר את קצב מעבר החום מגוף לסביבתו או להפך. החוק קובע כי תחת התנאים הבאים: טמפרטורת הגוף שונה במעט מטמפרטורת הסביבה שבה הוא נמצא. קיבול החום של הגוף קטן בהרבה מקיבול החום של הסביבה (ולכן טמפרטורת הסביבה אינה משתנה). מתקיים כי קצב מעבר החום בין הסביבה לגוף עומד ביחס ישר להפרש הטמפרטורות בין הגוף לסביבה. בתנאים אלו גם מתקיים כי השינוי בטמפרטורת הגוף פרופורציוני לשינוי בכמות החום בגוף, ולכן גם קצב שינוי טמפרטורת הגוף יעמוד ביחס ישר להפרש הטמפרטורות בין הגוף לסביבתו. מחוק זה ניתן לגזור את קצב השינוי בטמפרטורת הגוף (טמפרטורת הסביבה לא תשתנה בגלל קיבול החום הגדול שלה). אם נסמן את הפרש הטמפרטורות ב- Δ T {\displaystyle \Delta T} אזי קצב ירידת הטמפרטורה הוא נגזרת לפי הזמן ומקבלים את המשוואה הבאה,   d Δ T d t = − α Δ T {\displaystyle \ {\frac {d\Delta T}{dt}}=-\alpha \Delta T} כאשר α {\displaystyle \alpha } הוא קבוע פרופורציה חיובי. פתרון המשוואה הדיפרנציאלית הוא שהפרש הטמפרטורות Δ T ( t ) {\displaystyle \Delta T(t)} בין הגוף לסביבה דועך מעריכית כפונקציה של הזמן: Δ T ( t ) = δ 0 e − α t {\displaystyle \Delta T(t)=\delta _{0}e^{-\alpha t}} כאשר δ 0 = Δ T ( 0 ) {\displaystyle \delta _{0}=\Delta T(0)} הוא הפרש הטמפרטורות ההתחלתי בין הגוף לסביבה. ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
פרינקיפיה מתמטיקה

האם התכוונתם ל... עקרונות מתמטיים של פילוסופיית הטבע – ספרו של אייזק ניוטון על יסודות המכניקה פרינקיפיה מתמטיקה (ראסל) – ספרם של ברטרנד ראסל ואלפרד נורת' וייטהד על יסודות המתמטיקה
לוח מחוונים

לוּחַ מַחְוָנִים (מכונה גם דֵּאשְׁבּוֹרְד, מאנגלית: dashboard) הוא לוח בקרה המצוי בכלי רכב, לנגד עיני הנהג, וכולל מחוונים (אנלוגיים או דיגיטליים) המציגים לנהג את נתוני מאפייני הנסיעה של הרכב, כגון מהירות. עוד לפני המצאת המכונית שימש לוח, שהיה לרוב עשוי מעץ או מחתיכת עור, את רוכבי הכירכרות להגנה מפני שלג, עפר ואבנים שהועפו עליהם מאוכפי הסוסים בעת רכיבה. לוחות אלו היו מונחים לפני הרוכב וחסמו את העפר מפניהם ואיפשרו להם רכיבה נוחה ובטוחה יותר. ברכבים הראשונים הוצגו לוחות שלא כללו נתונים בסיסיים לרבות מד מהירות, מד דלק וכדומה, אלא הכילו לרוב רק סוויץ' (חור הכניסה למפתח המכונית, המשמש להתנעתו). לעומת זאת, כשהתפתחה תעשיית מרוצי המכוניות, שחייבה תצוגת נתונים חיונית במכוניות מרוץ, לוח המחוונים הכיל מחוונים לנהג. כתוצאה מכך, תעשיית המכוניות הכללית הושפעה כולה וכיום כל מכונית מכילה לוח מחוונים המציג לנהג נתונים בסיסיים: מד מהירות, מד דלק, נורות הבהוב, ומד הילוכים. כמו כן, לוח המחוונים מכיל עוד שלל נתונים ואזורי תצוגה המשתנים ממכונית למכונית. לשם ראייה ברורה, ההגה מעוצב בצורה "חלוּלה", בניגוד להגה שהיה מעוצב בצורת עיגול מלא בראשית תעשיית המכוניות. במכוניות מרוץ, לרבות מכוניות הפורמולה אין לוח מחוונים - נתוני הרכב מוצגים בתצוגה דיגיטלית על גבי ההגה, שאף הוא מעוצב בצורה שונה ומכיל כפתורי הפעלה ושליטה. תצוגה אנלוגית -הלוח הנפוץ שמורכב משעונים אנלוגיים ומחוגים שונים. המציגים את מהירות, סל"ד, וכמות הדלק. לוח מחוונים דיגיטלי - הלוח נשלט על ידי מחשב ומציג נתונים מדויקים בתצוגה דיגיטלית ומספרית מדויקת המוארת בשיטת תצוגה אלקטרופורטית - טכנולוגיית תצוגה היוצרת תמונות על גבי מסך על ידי סידור חלקיקי צבען. תצוגה מסוג זה מכונה לעיתים "נייר אלקטרוני", בשל מראה הדומה לנייר ובשל צריכת החשמל הנמוכה שלה. נפוצה גם תצוגת נתונים על הלוח על ידי שימוש בפיקסלים. כמו כן, יש לוחות בקרה הנשלטים על ידי מפעיל המשתמש במחשב, אך ישנם גם לוחות שמתודרכים ומשתנים על ידי מחשב המכונית. ברוב המכוניות והאופנועים ישנו שילוב בין שני הסוגים. בעבר הכילו לוחות מחוונים רק רכיבים להצגת נתונים בסיסיים: מד מהירות, מד דלק ומד הילוכים. כיום, יש שלל דגמים וסוגים של לוחות מחוונים המעוצבים בסגנונות שונים ומכילים שלל אמצעי מותרות שלא מחייבים בעת נסיעה: לוח המחוונים יכול לכלול שעון, מסך בו מותקנת תוכנת GPS מובנית, פאנל אודיו - המכיל רדיו ומאפשר קליטת דיסקים, קלטות אודיו ועוד. בלילה, מצוידים לוחות אלו בנורות הארה המאפשרות ראייה ברורה של נתוני הנסיעה. ישנם כמה לוחות המכילים חומר זרחני המחזיר אור, כדי להציג טוב יותר את נתוני הנסיעה בעת נסיעה בלילה. כמו כן, גם העיצובים של לוחות אלו משתנים ממכונית למכונית. בכמה סוגי מכוניות ישנה מן בליטה עליונה המשמשת כמעין גג ללוח המחוונים, דבר הנועד להצל על הלוח ביום ולמנוע מקרני השמש לעמעם את תצוגתו. לוח בקרה מחווני טיסה טכומטר דניאל שמיל, מה חשוב יותר במכונית - המסכים או הגלגלים?, באתר TheMarker‏, 22 במאי 2024 The Dashboard of an F1 car. f1technical.net
אדלשטיין

אדלשטיין הוא שם משפחה ממקור גרמני שפירושו אבן חן. האם התכוונתם ל... ארז אדלשטיין – מאמן כדורסל ישראלי אריק אדלשטיין – שחקן טלוויזיה וקולנוע אמריקאי דוד אדלשטיין – פסל ישראלי יולי אדלשטיין – שר הבריאות לשעבר וחבר הכנסת מטעם מפלגת הליכוד יעקב אדלשטיין - מספר אישים בשם זה ירון אדלשטיין – מחזאי ובמאי תיאטרון ישראלי ליסה אדלשטיין – שחקנית קולנוע וטלוויזיה אמריקאית מיקי אדלשטיין – אלוף בצה"ל, מפקד חטיבת הנח"ל במלחמת לבנון השנייה פול אדלשטיין – שחקן קולנוע וטלוויזיה יהודי-אמריקאי סידני אדלשטיין – כימאי, ממציא וביבליופיל. מקים תאגיד דקסטר כימיקלים פאולין אדלשטיין – שחקנית תיאטרון יידיש רבנים צבי יהודה אדלשטיין – רב בשומיאץ ורמת השרון גרשון אדלשטיין – רב מראשי ישיבת פוניבז' בבני ברק, בנו של הרב צבי יהודה ואחיו של הרב יעקב יעקב אדלשטיין (רב) – דיין ופוסק חרדי, רבה של רמת השרון. בנו של הרב צבי יהודה ואחיו של הרב גרשון ברוך אידלשטיין – תלמיד חכם ישראלי שעמד בראשות הישיבה התיכונית ישיבת בני עקיבא פרחי אהרן ורב שכונת הדר הכרמל. אידלשטיין יהודה אידלשטיין – חבר מערכת "הבוקר" - מחנך, עיתונאי וסופר ישראלי, חבר מערכת "הבוקר" חגי אשד (אידלשטיין) - עיתונאי וסופר ישראלי, חבר מערכת "דבר"; בנו של יהודה אידלשטיין ראו גם אבן חן (פירושונים)
חנוך אבנארי

חנוך אבנארי (או: אבן־ארי; 25 במאי 1908 – 15 בספטמבר 1994) היה מוזיקולוג ישראלי, חתן פרס ישראל לחקר המוזיקה לשנת התשנ"ד 1994. נולד בשם הרברט לוונשטיין בדנציג שבגרמניה (כיום גדנסק בפולין). היה בן למשפחה מסורתית, למד בתיכון בדנציג והיה חבר בתנועת הנוער Kameraden הלא-ציונית. למד מוזיקולוגיה, ספרות ואמנות באוניברסיטאות פרנקפורט, לייפציג קניגסברג ומינכן. קיבל את הדוקטורט ב-1931 מאוניברסיטת קניגסברג, נושא עבודת הדוקטורט שלו היה "מילה וצליל ביצירותיו של אוסוולד פון וולקנשטיין". לאחר עליית הנאצים ייסד וניהל בית הוצאה לאמנות יהודית. לאחר שגורש מאיגוד המוציאים לאור הגרמני משום מוצאו היהודי עלה לישראל עם אשתו, טאה לבית ורשינסקי, בשנת 1936. בשנות הארבעים עבד כמנהל ייצור בבית חרושת ובמקביל פרסם מחקרים מוזיקולוגיים בכתבי עת. שימש כחבר מחקר במרכז לחקר המוזיקה היהודית באוניברסיטה העברית בירושלים. ב-1948 גויס לצה"ל, שירת בחיל האוויר ושירת בצבא הקבע, ממנו השתחרר כרב-סרן בשנת 1965. ב-1966 היה ממייסדי החוג למוזיקולוגיה באוניברסיטת תל אביב, התחיל כמרצה בכיר וב-1972 מונה לפרופסור חבר. פרש לגמלאות מאוניברסיטת תל אביב ב-1975, אולם המשיך להורות שנים רבות לאחר מכן. שהה כפרופסור אורח באוניברסיטת וינה ובאוניברסיטת היידלברג. בישראל שימש חבר דירקטוריון במכון למוזיקה ישראלית והיה נשיא כבוד של איגוד המוזיקולוגים בישראל. אבנארי חקר ופירש כתבים שעסקו בחכמת המוזיקה והיו מצויים בגניזת קהיר. הוא גילה פרק חסר בהקדמה לספר תהלים מאת סעדיה גאון. הוא גילה כתב יד בלתי ידוע של נגינות התורה שמצא בספריית מדינת בוואריה. הוא השווה בין גרסאות שונות של אותה המנגינה בעשרים ארצות שונות, הן אצל האשכנזים והן אצל הספרדים. בשנת 1977 הוענק לו פרס אנגל למוזיקה מטעם עיריית תל אביב-יפו. Magic, symbolism and and allegory of the Old-Hebrew Sound-Instruments : the study in the stratification of Hebrew music, Firenze : Leo S. Olschki, 1956 Hieronymus’ Epistel ueber die Musikinstrumente und ihre Altoestlichen Auellen, Barcelona, 1961 Studies in the Hebrew, Syrian and Greek liturgical recitative / Hanoch Avenary, Tel Aviv : Israel Music Institute, 1963 יובל, כרך א’ : קובץ מחקרים של המרכז לחקר המוזיקה היהודית / נערך בידי ישראל אדלר בשיתוף עם חנוך אבנארי ובתיה באיאר. ירושלים : מאגנס, תשכ"ח. נעימות פיוטים [תווים] : דרכיה של מסורת מוזיקלית : לקט מוסבר של נעימות רשומות במשך שמונה מאות שנים / חנוך אבנארי. תל אביב : מכון למוזיקה ישראלית, 1971. Il primo libro delle canzonette a tre voci [music] / di Salamone Rossi H. ; ed. Hanoch Avenary., Tel Aviv : Israel Music Institute, 1975. נגינות התורה במסורת אשכנז : בין 1500 ל-1900 ; תיעוד וניתוח מוזיקלי / חנוך אבנארי. תל אביב : אוניברסיטת תל אביב - הפקולטה לאמנויות, בית-הספר למדעי היהדות, 1976. Kantor Salomon Sulzer und seine Zeit / Hanoch Avenary, Thorbecke, Sigmaringen 1985 Il secondo libro de madrigali a cinque voci [music] / di Salomon Rossi hebreo ; ed. Hanoch Avenary. Tel-Aviv : Israel Music Institute, 1989. חנוך אבנארי, דף שער בספרייה הלאומית אתר "Billiongraves" מינויים והעלאות בדרגה באוניברסיטת תל-אביב, דבר, 24 באפריל 1973
הוגו

האם התכוונתם ל... אישים: הוגו השלישי, מלך קפריסין ויקטור הוגו – סופר, משורר ופוליטיקאי צרפתי, בן המאה ה־19 הוגו בטאוור – סופר ועיתונאי אוסטרי יהודי שנרצח על ידי פעיל נאצי אחר: פרס הוגו – הפרס החשוב ביותר של סוגת המדע הבדיוני, קרוי על שמו של הוגו גרנסבק - ממציא, סופר ומוציא לאור אמריקני הוגו (משחק) – משחק טלוויזיה אינטראקטיבי הוגו (סרט) – סרט קולנוע משנת 2011 בבימויו של מרטין סקורסזה הוגו (סרט ישראלי) – סרט הביכורים של יאיר לב אישים ששמם הפרטי הוא הוגו
בייטס

האם התכוונתם ל... אישים: אלן בייטס (1934 - 2003) - שחקן קולנוע ותיאטרון בריטי מוריס בייטס (1864 - 1905) - כדורגלן אנגלי מרי אלן בייטס – מידענית עצמאית קן בייטס – עסקן כדורגל בריטי קתי בייטס – שחקנית קולנוע, תיאטרון וטלוויזיה אמריקאית אחר: שיטת בייטס – שיטה לשיפור הראייה ללא משקפיים שפותחה על ידי הרופא ד"ר ויליאם בייטס